Mourinho: – Zlatan sier til materialforvalteren: «Gi Gud et håndkle»
Den svenske superstjernen markerte seg med et smell da han stanget inn vinnermålet mot Leicester sist søndag - og sikret seg selv og Manchester United et nytt trofé etter 2-1 over Leicester. Les også: Kane til VG: – Jeg kan slå Zlatan Sammen med José Mourinho er Ibrahimovic nye ansikter i klubben denne sommeren, manageren avslører nå litt om hvordan 34-åringen markerer seg i garderoben. Portugiseren sier spillerne er blitt overrasket: – De er litt overrasket når det kommer til hans engasjement og motivasjon. Men de er mest forbauset over mennesket Zlatan. Han er en bra mann. Han er ikke slik han kanskje virker å være. Det han sier, sier han på fleip. Zlatan sier til materialforvalteren: «Gi Gud et håndkle», før han ler seg i hjel, sier Mourinho, i et intervju med journalisten Jake Humphrey i BT Sport. Den meritterte manageren forteller videre at Ibrahimovic blir en viktig brikke i utviklingen av klubbens talenter. VG+: Slik blir du best i Fantasy Premier League – For Marcus Rashford er Zlatan en gave. Vi kunne ikke funnet en bedre spiss i hele verden for ham som kan gi Marcus den stabiliteten han trenger, mener Mourinho. Det er knyttet enorme forventninger til Ibrahimovics Premier League -debut, det skjer på søndag når rødtrøyene serieåpner borte mot Bournemouth. Svensken kommer til England med 30 trofeer på CV-en, fordelt gjennom spill i Frankrike, Italia, Spania, og Nederland. Les også: Så mye tjener Zlatan og Pogbas agent i sommer – Det var en vanskelig kamp. Vi spilte mot et godt lag. De var veldig sterke. Men vi har noe stort på gang. Vi begynner med et trofé, sa Ibrahimovic etter kampen mot Leicester søndag.
Manchester United-manager José Mourinho (53) forteller at flere av spillerne er overrasket over Zlatan Ibrahimovics (34) personlighet.